送李侍郎歸衡州二首  其一
作者：王炎
朝代：宋

paragraphs: 繫纜南風直，轉柂北風微。
輕雲載雨來，凉意生綌絺。
江神真解事，穩送六幅蒲。
篷窗卧胡床，鷗鷺相追隨。
落帆衡陽岸，新舊迎公歸。
兒童競挽袂，父老前捋鬚。
明時有勇退，晚歲善自頤。
稍添數髭白，不改兩頰朱。
松菊對主人，亦自清而腴。
門外無車馬，室中但琴書。
青鞋時出遊，不用藜杖扶。
翛然萬物表，意得樂有餘。
乃知上要津，不若還幽居。